stanford-oval/wikipedia huggingface dataset:
Valkovuokko
Elinympäristö

Valkovuokko viihtyy ravinteikkaalla maalla valoisissa tuoreissa metsissä, lehtoniityillä, hakamailla ja myös ihmisten muokkaamassa ympäristössä, kuten puutarhoissa, puistoissa ja ojanvarsilla. Suomessa laji on runsaimmillaan harmaalepän (Alnus incana) vallitsemissa lehdoissa, joissa se muodostaa laajoja yhtenäisiä kasvustoja.
Käyttö

Valkovuokkoa on jo kauan siirretty luonnosta puutarhojen kaunistukseksi. Monet nykyisin luonnonvaraiset valkovuokkoesiitymät ovatkin peräisin siirtoistutuksissa, varsinkin pohjoisessa. Esimerkiksi Oulun valkovuokkokasvustot ovat peräisin huviloille jo 1800-luvulla tuoduista kasveista. Nykyäänkin valkovuokkoa kasvatetaan puutarhakasvina ja sitä on myös laajasti jalostettu kaupalliseen käyttöön. Kansanlääkinnässä murskattua tuoretta kasvia on käytetty reumaattisten vaivojen ja nivelsäryn hoitoon.
Valkovuokkoja on usein poimittu äideille äitienpäivinä.
Aiheesta muualla

Kasviatlas 2018: Valkovuokon levinneisyys Suomessa
UPM-Kymmene: Metsiemme lehtokasveja (Arkistoitu – Internet Archive) (pdf-tiedosto)
Pinkka, Lajituntemuksen oppimisympäristö: Valkovuokko (Anemone nemorosa) (Arkistoitu – Internet Archive)
Luontoportti: Valkovuokko (Anemone nemorosa)
Nettikasvio: Valkovuokko (Anemone nemorosa) (Arkistoitu – Internet Archive)
Pohjolan kasvien pauloissa: Anemone nemorosa – valkovuokko
Valkovuokko kuvattuna Otto Wilhelm Thomén teoksessa "Flora von Deutschland, Österreich und der Schweiz" Gera (1885).
Valkovuokon hedelmistö koostuu pähkylöistä.
Valkovuokkoja Radziejowicen lähellä Puolassa, huhtikuun puolivälissä.
Pölytys
Helena Lehtelä

Helena Lehtelä-Mennander (14. maaliskuuta 1941 Lohja – 21. tammikuuta 2018 Helsinki) oli suomalainen viulutaiteilija. Hän tuli tunnetuksi Tesvision ja Mainostelevision musiikkiohjelmista, joissa hän esiintyi kokoonpanolla Trio Lehtelä yhdessä isänsä Toivo Lehtelän ja siskonsa Ritvan kanssa. Lehtelä-Mennander esiintyi myös kolmessa musiikkipainotteisessa elokuvassa.
Haris Ibrahimovic

| Henkilötiedot |
| --- | --- | --- | --- |
Syntymäaika: 17. helmikuuta 1998 (ikä 26)
Syntymäpaikka: Tampere
Pelipaikka: laitahyökkääjä
Pituus: 184 cm
Paino: 74 kg
Seura
Seura: HIFK
Junioriseurat
0000–2016.: Tampereen Ilves (jalkapallo)
Seurat
| Vuodet | Seura | O | (M) |
| 2016 | FC Ashdod | 2 | (0) |
| 2016 | Ilves | 0 | (0) |
| 2016 | → Ilves/2 | 9 | (1) |
| 2017–2018 | HIFK | 0 | (0) |
| 2017–2018 | → HIFK/2 | 26 | (7) |
| 2019– | Tampere United | 11 | (3) |
| Yhteensä | Yhteensä | 48 | (11) |
 Seurajoukkueuran tilastot kattavat vain kansalliset sarjat, päivitetty 13. heinäkuuta 2019.
Haris Ibrahimovic (s. 17. helmikuuta 1998) on suomalainen jalkapalloilija, joka edustaa Kakkosessa pelaavaa Tampere Unitedia. Hän on pelipaikaltaan laitahyökkääjä, ja pystyy pelaamaan molemmilla laidoilla. Ibrahimovic edusti juniorivuosinaan Tampereen Ilvestä ja HIFK:ta, ja pelasi ensimmäiset aikuisten pelinsä Suomessa näiden seurojen kakkosjoukkueissa Kolmosen tasolla. Ibrahimovic on edustanut myös Israelin pääsarjassa pelaavaa FC Ashdodia kahdessa Toto Cupin ottelussa.
Heikki Kemppainen

Heikki Matias Kemppainen (s. 18. elokuuta 1944 Mieslahti, Paltamo) on Ristijärven ensimmäinen kunnanjohtaja.
Elämä ja ura

Heikki Kemppainen valittiin Ristijärven kunnanjohtajaksi kunnallislain muuttamisen yhteydessä, jolloin kunnanjohtajuus tuli kuntiin pakolliseksi. Siihen asti esittelyvastuu oli kunnansihteerillä ja luottamushenkilöillä. Kunnansihteerinä toimi viitasaarelainen Raimo Kemppainen.
Ristijärvellä Kemppaisen tärkeitä tavoitteita olivat myös kunnallisen itsemääräämisoikeuden säilyttäminen, pienteollisuuden hankkiminen kuntaan sekä Saukkovaaran laskettelukeskus turisteja houkuttelemaan.
Kunnallisvaalien 1992 jälkeen lama-aikana kunnallislakia uudistettiin jälleen. Kuntien kantokykyluokitus poistettiin, kuntien valtionapujärjestelmä muutettiin väestöpohjaiseksi, ja Ristijärven kunta ja Heikki Kemppainen joutuivat vaikeuksiin. Kunnanvaltuuston puheenjohtajan Väinö Kärnän johdolla Ristijärven kunnanvaltuusto sanoi Kemppaisen yksimielisesti irti virastaan luottamuspulan takia kaksi viikkoa sen jälkeen, kun toimenpide tuli lain mukaan mahdolliseksi.[lähde? ] Asiasta käytiin oikeutta, mutta Kemppainen ei siinä menestynyt. Hänen seuraajakseen valittiin Lempäälän talousjohtaja Reijo Fredriksson.
Heikki Kemppaisen ura jatkui muun muassa Vuokatin hiihtoputken ideoijana. Sittemmin on hän tullut mukaan politiikkaan, vuonna 2000 kunnan suurimmalla äänimäärällä Keskustan listoilta valtuustoon ja on nyt Ristijärven ainoana edustajana Kainuun maakuntavaltuustossa. Maakuntavaltuuston vaaleissa hänen äänimääränsä ylitti 220.
Kemppainen on perheellinen.
Haris Duljević

Haris Duljević heinäkuussa 2019.
Haris Duljević (s. 16. marraskuuta 1993 Sarajevo) on bosniahertsegovinalainen jalkapalloilija, pelipaikaltaan keskikenttäpelaaja. Hän on pituudeltaan 185-senttimetrinen. Hän on pelannut Bosnia ja Hertsegovinan maajoukkueessa ja edustaa seuratasolla Ranskan Ligue 1:ssä pelaavaa Nîmesiä.
Duljević on edustanut kotimaassaan Čelik Zenicaa, Olimpicia ja Sarajevoa. Kaudet 2017–2019 hän edusti saksalaista Dynamo Dresdeniä ja pelasi 2. Bundesliigassa 53 ottelua, joissa hän teki kolme maalia. Heinäkuussa 2019 hän siirtyi ranskalaisseura Nîmesiin, ja hän on pelannut Ligue 1:ssä 31 ottelua.
Duljević pelasi Bosnia ja Hertsegovinan alle 21-vuotiaiden maajoukkueessa 12 ottelua, joissa hän teki yhden maalin. Bosnia ja Hertsegovinan A-maajoukkueessa hän pelasi ensimmäisen kerran maaliskuussa 2016 ystävyysottelussa Luxemburgia vastaan. Vuoden 2020 loppuun mennessä hän on pelannut 23 A-maaottelua, joista kaksi ottelua on kuulunut MM-karsintoihin, kuusi EM-karsintoihin ja neljä Kansojen liigaan. Hän teki maalin syyskuussa 2018 Kansojen liigan ottelussa Pohjois-Irlantia vastaan.
Hankamäki

Hankamäki voi tarkoittaa seuraavia:
Paikannimi

Hankamäki, kylä Hankasalmella
Hankamäki, kylä Leppävirralla
Hankamäki, kylä ja entinen koulupiiri Rautalammilla
Hankamäki, entinen koulupiiri Rautavaaralla
Hankamäki, entinen koulupiiri Sonkajärvellä.
Sukunimi

Jukka Hankamäki (s. 1966), suomalainen filosofi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hankamäki”, voi hakea sivunnimihaulla, laajalla sivunnimihaulla tai tekstihaulla.
Haris Vučkić

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 21. elokuuta 1992 (ikä 32)
Syntymäpaikka:  Ljubljana, Slovenia
Pelipaikka: hyökkääjä
Pituus: 182 cm
Paino: 80 kg
Seura
Seura:  Twente
Junioriseurat
:  Domžale
Seurat
| Vuodet | Seura | O | (M) |
| 2008–2009 |  Domžale | 5 | (0) |
| 2009–2017 |  Newcastle United | 7 | (0) |
| 2011 | →  Cardiff City | 5 | (1) |
| 2013–2014 | →  Rotherham United | 23 | (4) |
| 2015 | →  Rangers |  |  |
| 2015–2016 | →  Wigan Athletic |  |  |
| 2016–2017 | →  Bradford City |  |  |
| 2017– |  Twente |  |  |
Maajoukkue
| 2012– |  Slovenia | 1 | (0) |
 Seurajoukkueuran tilastot kattavat vain kansalliset sarjat, päivitetty 13. tammikuuta 2015.  Maajoukkueuran tilastot päivitetty 13. tammikuuta 2015.
Haris Vučkić (s. 21. elokuuta 1992 Ljubljana, Slovenia) on slovenialainen jalkapalloilija, pelipaikaltaan hyökkäävä keskikenttäpelaaja. Hän on vuodesta 2017 edustanut alankomaalaisseura FC Twentea.
Vučkić siirtyi Slovenian jalkapalloliigan NK Domžalesta Englannin Valioliigan Newcastle Unitediin kesken kauden 2008–2009. Vielä ensimmäisenä kevätkautenaan seurassa hän ei saanut peliminuutteja Valioliigassa. Elokuussa 2009 Vučkić teki ensiesiintymisensä sarjaottelussa Newcastlen paidassa, tosin sarjataso oli vaihtunut Mestaruussarjaan. Newcastle palasi takaisin pääsarjaan kaudeksi 2010–2011, mutta Vučkić joutui odottamaan ensimmäistä Valioliiga-otteluaan vielä seuraavaan kauteen pelaten sen lopulta elokuussa 2011. Liigaotteluita ehti kertyä neljä, kunnes helmikuussa 2012 Newcastle lainasi Vučkićin Mestaruussarjan Cardiff Cityyn. Kaudeksi 2012–2013 hän palasi Newcastleen, muttei päässyt kertaakaan liigassa kentälle koko kauden aikana. Vučkić jäi ilman peliaikaa myös seuraavan kauden alussa, mutta marraskuussa 2013 hänet lainattiin Ykkösliigan Rotherham Unitediin. Kaudeksi 2014–2015 Vučkić palasi jälleen Newcastleen vahvuuteen.
Vučkić teki ensiesiintymisensä Slovenian maajoukkueessa vuonna 2012.
Harissa

Harissaa
Harissa on pohjoisafrikkalainen, erittäin tulinen punainen tahna, joka valmistetaan chilistä ja muista mausteista. Sitä käytetään muun muassa tunisialaisessa, algerialaisessa ja marokkolaisessa keittiössä.
Harissa maustetaan valkosipulilla, kuminalla, roomankuminalla, korianterilla ja oliiviöljyllä. Joskus siihen käytetään chilin lisäksi myös tomaattia.
Harissaa käytetään sekä ruoanvalmistuksessa että pöytämausteena. Pohjoisafrikkalaisessa kuskusissa harissalla on tärkeä rooli. Sitä käytetään paljon myös voileipien täytteenä ja tunisialaisissa pastaruoissa.
Valmista harissaa myydään peltipurkeissa ja tuubeissa. Purkki-harissaan voi olla syytä lisätä oliiviöljyä, jos se tarjoillaan pöytämausteena. Öljykerros harissan päällä myös parantaa sen säilyvyyttä avatussa purkissa.
HMS Avenger (D14)

| HMS Avenger |
| --- | --- |
 HMS Avenger

Aluksen vaiheet
Rakentaja:  Sun Shipbuilding and Drydock Corporation, Chester, Yhdysvallat
Kölinlasku:  28. marraskuuta 1939
Laskettu vesille:  17. marraskuuta 1940
Palveluskäyttöön:  2. maaliskuuta 1942
Poistui palveluskäytöstä:  upotettu 15. marraskuuta 1942
Tekniset tiedot
Uppouma:  15 120 t (kuormattu)
Pituus:  142 m
Leveys:  21,2 m
Syväys:  7,6 m
Koneteho:  8 500 hv
Nopeus:  16,5 solmua
Miehistöä:  555
Aseistus
Aseistus:  3 × 4"/L50 (102 mm) Mk IX -tykkiä 19 × 20 mm ilmatorjuntatykkiä 15 lentokonetta
HMS Avenger (viirinumero D14) oli Yhdysvalloissa rakennettu Avenger-luokan saattuetukialus, joka siirrettiin Britannian kuninkaalliselle laivastolle vuokraus- ja lainaussopimuksen nojalla toisessa maailmansodassa.
Valmistus

Yhdysvaltain valmiussopimuksen nojalla tilattu kauppalaiva MV Rio Hudson tilattiin Sun Shipbuilding and Drydock Companyltä Chesteristä Pennsylvaniasta, missä köli laskettiin 28. marraskuuta 1939. Alus laskettiin vesille 27. marraskuuta 1940. Yhdysvaltain laivaston otettua aluksen rungon hallintaansa se siirrettiin Bethlehem Steel Corporationin telakalle New Yorkiin, jossa se muutettiin saattuetukialukseksi. Valmisteilla ollut alus luovutettiin 31. heinäkuuta 1941 Britannian kuninkaalliselle laivastolle, jolloin se nimettiin BAVG-2:ksi. Alus valmistui 1. maaliskuuta 1942, jolloin se nimettiin HMS Avengeriksi.
Palvelus

Avenger otettiin 2. maaliskuuta 1942 saattuetukialuksena palvelukseen ja luovutettiin telakalta 15. maaliskuuta. Alus aloitti välittömästi vastaanottotestit, joiden aikana 18. huhtikuuta aluksella havaittiin telakoinnin vaatinut vika. Alus siirrettiin Staten Islandille korjattavaksi, mistä vapauduttuaan se liittyi 30. huhtikuuta Atlantin ylittäneeseen Yhdysvaltain laivaston saattueeseen AT15. Toukokuussa alus saapui Clydeen, josta se siirrettiin telakalle varustettavaksi kuninkaallisen laivaston käytäntöjen mukaiseksi.
Heinäkuussa telakalla oleva alus määrättiin Kotilaivastoon, johon se liittyi palvelukseen palattuaan ja Clyden alueella järjestetyn miehistönkoulutuksen päätyttyä. laivaston ilmavoimien 825 laivueen Fairey Swordfish -torpedokoneet sekä 802 ja 8732 laivueiden Hawker Sea Hurricane -hävittäjät henkilöstöineen siirtyivät 17. elokuuta alukselle.
Alus suojasi 9. syyskuuta Kuolan niemimaalle matkannutta saattuetta PQ18, joka oli lähtenyt Loch Ewestä 2. syyskuuta. Aluksen suojana olivat hävittäjät HMS Wheatland ja HMS Wilton. Aluksen lentokoneiden hidas lentoonlähettäminen aiheutti 13. syyskuuta ilmahyökkäyksessä kuuden kauppalaivan uppoamisen. Lisäksi viisi lentokonetta tuhoutui ilmataisteluissa. Seuraavana päivänä alukselta noussut Swordfish ilmoitti sukeltamassa olevasta Saksan laivaston sukellusvene U-589:stä. Avenger erkani 17. syyskuuta suojueensa kanssa saattueesta liittyen Britteinsaarille palaavaan saattueeseen QP14, jonka saavuttua Loch Eween 20. syyskuuta alus lähti Scapa Flowhun suojueensa sekä risteilijä HMS Scyllan ja hävittäjä HMS Furyn kanssa. Aluksen lentolaivueet siirrettiin 24. syyskuuta maihin Scapa Flowssa.
Lokakuussa alus määrättiin Pohjois-Afrikan maihinnousuun operaatio Torchiin. Alukselle siirtyi 22. lokakuuta 802 ja 883 laivueet, joiden kalustona olivat Hawker Sea Hurricanet. Näiden lisäksi alukselle siirtyi 833B lentueen Swordfishit henkilöstöineen. Alus liittyi Gibraltarille matkanneeseen saattueeseen KMS1G liittyäkseen maihinnousun itäiseen laivasto-osastoon.
Alus saapui 6. marraskuuta Välimerelle, jossa se aloitti ilmatilan suojaamisen. Alus tuki 8. marraskuuta Algerin maihinnousua muodostaen Force O:n HMS Sheffieldin, Scyllan ja HMS Charybdiksen kanssa. Alus oli korjattavana Algerissa 10. marraskuuta, jolloin se siirsi neljä Hurricane hävittäjää HMS Argukselle. Alus vapautui operaatiosta 12. marraskuuta, kun varsinainen maihinnousuvaihe päättyi.
Avenger liittyi 13. marraskuuta Britteinsaarille lähteneeseen saattueeseen MKF1Y, jonka ilmasuojasta se matkan aikana vastaisi. Alukseen osui 15. marraskuuta Saksan laivaston sukellusveneen U-155 laukaisema torpedo. Aluksella syttyi  tulipalo ja ammusvarasto räjähti, mikä upotti sen hyvin nopeasti. Aluksen miehistöstä pelastui ainoastaan kaksitoista.
Laivaston ilmavoimat

| Laivue | Lentokonetyyppi | Palvelusaika | Huomautus |
| --- | --- | --- | --- |
| 883 | Hawker Sea Hurricane Ib/IIb | kesäkuu – marraskuu 1942 | - |
| 802 | Hawker Sea Hurricane Ib/IIb | heinäkuu – marraskuu 1942 | - |
| 825 | Fairey Swordfish I/II | heinäkuu – syyskuu 1942 | - |
| 833B | Fairey Swordfish II | lokakuu – marraskuu 1942 | - |
Vesilinna (Riihimäki)

| Riihimäen vesilinna |
| --- | --- |

Osoite:  Salpausseläntie 14
Sijainti:  Riihimäki
Koordinaatit:  60°44′27.8″N, 024°46′05.3″E
Rakennustyyppi:  vesitorni, näköalatorni
Valmistumisvuosi:  1952
Suunnittelija:  Erik Bryggman
Tyylisuunta:  funktionalismi
Korkeus:  30 m
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Riihimäen vesilinna on Riihimäen Harjukylässä, Riihimäen urheilupuistossa sijaitseva vesitorni. Arkkitehti Erik Bryggmanin suunnittelema rakennus valmistui vuonna 1952 ja se jäi Bryggmanin viimeiseksi hänen elinaikanaan valmistuneeksi rakennustyöksi.
Rakennus

Rakennus suunniteltiin paitsi vesitorniksi, myös näkötorniksi ja alakerroksissa on myös muita käyttötiloja. Vesisäiliö vie rakennuksen5 050 m³:n tilavuudesta vain vajaan viidenneksen. Säiliön alle jäävä tila oli alun perin varattu museokäyttöön ja siellä pidettiin taidenäyttelyitä. Museota ei kuitenkaan tullut ja sittemmin tiloissa on toiminut muun muassa kansalaisopisto. Tornin huipulle avattiin kesäterassi, sinne pääsee hissillä tai portaita pitkin, kunhan kiipeää 168 askelmaa.
Rakennus kohoaa 146,6 metriä merenpinnan yläpuolelle. Tornin korkeus 30 metriä. Vesilinna on edustava esimerkki sotien jälkeisestä suomalaisesta funktionalismista. Rakennuksen ilmavaksi kehuttu kokonaisuus muodostuu selkeistä lasi- ja betonirakenteista, harkituista materiaalivalinnoista sekä onnistuneesta ikkuna-aukotuksesta. Vesitornin julkisivut on muurattu ruotsalaisesta keltaisesta julkisivutiilestä.
Vesitornin vesisäiliö on noin 11 metriä korkea ja jaettu väliseinällä kahteen osaan, joiden yhteinen vesitilavuus on 900 m³.
Vesilinnan rakennesuunnittelija oli insinööritoimisto Rosendahl-Fredriksson ja sen urakoi Oy Concrete Ab. Vesitekniikan suunnitteli Oy Yleinen Insinööritoimisto. Rakennustöt aloitettiin elokuussa 1951 ja vesikatto oli saatu päälle, vesisäiliöt valmiiksi ja sisätyöt käyntiin vielä saman vuoden loppuun mennessä. Vesisäiliöt otettiin käyttöön toukokuussa 1952 ja lopputarkastus pidettiin elokuun 1952 lopussa. Kaiken kaikkiaan vesitorni tuli maksamaan noin 69 miljoonaa markkaa.
Vesilinna saneerattiin vuosina 1993-1994. Saneeraus maksoi 5,4 miljonaa markkaa. Tiilijulkisivu oli rapautunut yläosastaan johtuen vesisäiliöistä peräisin olevasta kosteudesta ja säiliöiden vuodoista. Altaiden seinissä ja niiden alapuolella olevissa betonirakenteissa oli hiushalkeamia ja korroosiovaurioita. Vesilinnan ulkopinnoille oli kerääntynyt jatkuvan kosteuden vaikutuksesta levää. Ruostumisvauriot korjattiin ja halkeamat injektoitiin, muita rakennevaurioita ei ollut. Vesisäiliön ylivuotoputki uusittiin.
Tornin huipulla sijaitseva näköalatasanne on avoinna yleisölle ja siellä toimii vuonna 1997 avattu kahvila Café Bar Torni, joka on auki kesäaikaan. Näköalatasanteelta aukeaa laaja maisema kaupungin yli ja hyvällä säällä tornista avautuu näkymä jopa Hyvinkäälle asti.
Ympäristö

Vuonna 1952 valmistunut vesilinna oli ensimmäinen arkkitehti Yrjö Lindegrenin suunnittelemaan Riihimäen urheilupuistoon valmistuneista rakennuksista. Lindegrenin suunnittelema maauimala valmistui vuonna 1956; Lindegren kuoli ennen uimalan valmistumista ja suunnitelmat teki loppuun arkkitehti Aulis Blomstedt. Vuonna 1967 valmistuneen urheilutalon suunnitteli Raimo S. O. Valjakka ja vuonna 1979 valmistuneen uimahallin Osmo Lappo ja Jussi Suomala. Urheilupuistossa on myös tenniskentät ja koripallokenttä. Riihimäen keskusurheilukenttä on myös urheilupuistossa, kenttä kunnostettiin sotien jälkeen. Urheilupuiston alue perustuu vuonna 1922 valmistuneeseen Otto-Iivari Meurmanin laatimaan Riihimäen asemakaavaan ja kuuluu valtakunnallisesti merkittäviin rakennettuihin kulttuuriympäristöihin.
Kuvia

Näkymä Vesilinnasta Riihimäen keskustaan päin.
Näkymä Vesilinnasta pohjoiseen. Oikeassa alakulmassa Riihimäen maauimala.
Vesilinnan ylätasanteella sijaitseva kahvila Café Bar Torni.
Aiheesta muualla

Vesilinnat (Arkistoitu – Internet Archive) Arkkitehtuurimuseon sivulla
HMS Avenger (F185)

| HMS Avenger |
| --- | --- |
 HMS Avenger 1982 osana Bristolryhmää

Aluksen vaiheet
Rakentaja:  Yarrow Shipbuilders
Kölinlasku:  30. lokakuuta 1974
Laskettu vesille:  20. marraskuuta 1975
Palveluskäyttöön:  15. huhtikuuta 1978
Poistui palveluskäytöstä:  myyty Pakistanille 23. syyskuuta 1994 PNS Tippu Sultan
Tekniset tiedot
Uppouma:  3 250 t (max)
Pituus:  117 m
Leveys:  12,73 m
Syväys:  5,94 m
Nopeus:  32 solmua
Miehistöä:  177
Aseistus
Aseistus:  1 × 4,5" Mk8 2 × Oerlikon 20 mm 4 × MM38 Exocet 1 × Sea Cat 2 × kolmiputkista sukellusveneentorjuntatorpedosarjaa 2 × Corvus soihdunheitintä 1 × tyypin 182 hinattava kaikuluotain 1 × Westland Wasp
HMS Avenger (viirinumero F185) oli Britannian kuninkaallisen laivaston tyypin 21 fregatti Falklandin sodassa.
Valmistus

Alus tilattiin 11. marraskuuta 1971 Yarrow Shipbuildersilta Scotstounista Glasgow'sta, missä köli laskettiin 30. lokakuuta 1974. Se laskettiin vesille 20. marraskuuta 1975 kumminaan laivastoministeri Juddin puoliso ja valmistui 14. huhtikuuta 1978. Alukselle sijoitettiin etukannelle tykkitornin taakse Exocet-merimaaliohjusten laukaisualusta.
Palvelus

Huhtikuussa 1978 alus valmistui telakalta ja otettiin palvelukseen kuukautta myöhemmin Devonportissa, jonka jälkeen sillä aloitettiin koeajot ja miehistön koulutus. Tammikuun puolivälissä 1980 alus lähti Länsi-Intiaan ja Pohjois-Atlantille, josta se määrättiin kolmeksi kuukaudeksi Välimerelle Afghanistanin tilanteen vuoksi. Vuoden lopun alus oli Armilla partiossa Persianlahdella, joka kesti normaalin viiden kuukauden jakson. Vuotta myöhemmin alus oli matkalla Länsi-Intiaan, jossa se vietti kaksi ja puoli kuukautta vartioaluksena.
Alus määrättiin 1981 4. fregattilaivueen johtajaksi päällikkönään Hugo White. Falklandin sodan alkaessa alus oli telakalla Devonportissa, mutta se palasi palvelukseen ennätyksellisen nopeasti aloittaen matkansa etelään 10. toukokuuta. Alus joutui Exocet-ohjuksen maaliksi. Aluksen etukannen tykki kuitenkin osui ohjukseen ennen ohjuksen osumista alukseen. Se oli yksi viimeisiä sodasta palanneita aluksia palaten vasta syyskuussa. Vaikka se selvisi sodasta, aluksen runkoon tuli kovissa olosuhteissa murtumia. Seuranneen huollon aikana aluksen kyljet korjattiin hitsaamalla ja niiden kestävyyttä lisättiin. Samassa yhteydessä aluksen rungon aiheuttamaa melua vähennettiin.
Maaliskuussa 1983 palasi Persianlahdelle Armilla partioon, jona aikana aluksen helikopteri putosi mereen Omanin rannikolla. Helikopterin miehistö sekä kyydissä ollut aluksen päällikkö loukkaantuivat onnettomuudessa. Alus vieraili Kaukoidässä HMS Ambuscaden kanssa ennen elokuista paluutaan. Seuraavana vuonna alus oli tammikuusta maaliskuuhun vartioaluksena Länsi-Intiassa, josta palattuaan se siirrettiin Devonportin telakalle huollettavaksi. Vuoden 1985 alun se oli Välimerellä, jonka jälkeen se oli viisi kuukautta Etelä-Atlantilla. Alus oli jälleen Länsi-Intiassa vartioaluksena 1986 ennen kuin se siirrettiin syyskuussa reserviin siirtoa varten telakalle. Alus pääsi telakalta maaliskuussa 1988.
Palvelus > Pakistanin laivaston Tippu Sultan

Alus poistettiin palveluksesta ja myytiin 23. syyskuuta 1994 ilman Exocet- ja Sea Cat -ohjuksia Pakistanille, joka liitti sen laivastoonsa nimellä Tippu Sultan. Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla Mk36 SRBOC -omasuojaheittimet.
Hannah Hodson

| Hannah Hodson |
| --- | --- |

Henkilötiedot
Syntynyt: 10. syyskuuta 1991 (ikä 33) San Francisco, Kalifornia
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Hannah Hodson (s. 10. syyskuuta 1991 San Francisco, Kalifornia) on yhdysvaltalainen näyttelijä. Hänellä oli Shameikan rooli Randa Hainesin elokuvassa The Ron Clark Story (2006), josta hän voitti Young Artist Awardin 2007.
Hodson syntyi San Franciscossa, Kaliforniassa, mutta muutti kaksivuotiaana New Yorkiin. Hänen ensimmäinen elokuvansa oli Spike Leen ohjaama lyhytelokuva Jesus Children of America (2005).
Aiheesta muualla

Hannah Hodson Internet Movie Databasessa. (englanniksi)
Hannah Hodson South Africa's TV – TVSA. Viitattu 23.8.2023. (englanniksi)
Hannah Hodson Filmaffinity. Viitattu 23.8.2023. (englanniksi)
Hankalan Isolammi

| Hankalan Isolammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°46′31″N, 23°39′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskuoja:  oja Hankalan-Pikkulammiin 
Järvinumero:  35.342.1.002
Mittaustietoja
Pinnankorkeus:  108,1 m  
Rantaviiva:  1,387 km  
Pinta-ala:  9,17 ha  
Saaria:  ei saaria 
 fiHankalan Isolammi 
Hankalan Isolammi  tai myös Hankalan-Isolammi on Pirkanmaalla Ylöjärvellä Poikeluksen kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 9,2 hehtaaria ja se on 450 metriä pitkä ja 300 metriä leveä. Lammella ei ole kartan mukaan saaria. Sen rantaviivan pituus on 1,4 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Lammen vedenpinnan korkeus on 108,1 metriä mpy.